Document ID: 31987D0526

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 9ης Οκτωβρίου 1987
για την έγκριση του ενισχυμένου σχεδίου, που υποβλήθηκε από την Πορτογαλία, σχετικά με την εξάλειψη της αφρικανικής πανώλης των χοίρων
(Το κείμενο στην πορτογαλική γλώσσα είναι το μόνο αυθεντικό)
(87/526/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση του Συμβουλίου 86/649/ΕΟΚ της 16ης Δεκεμβρίου 1986 (1) για τη θέσπιση ενός κοινοτικού χρηματοδοτικού μέτρου για την εξάλειψη της αφρικανικής πανώλης των χοίρων στην Πορτογαλία, και ιδίως το άρθρο 3,
Εκτιμώντας:
ότι με τις επιστολές του μηνός Ιανουαρίου 1987 και Ιουνίου 1987 η Πορτογαλία ανακοίνωσε στην Επιτροπή ένα ενισχυμένο σχέδιο για την εξάλειψη της αφρικανικής πανώλης των χοίρων·
ότι το ενισχυμένο σχέδιο εξετάστηκε και από την εξέταση προέκυψε ότι είναι σύμφωνο με την απόφαση του Συμβουλίου 86/649/ΕΟΚ για τη θέσπιση ενός κοινοτικού χρηματοδοτικού μέτρου για την εξάλειψη της αφρικανικής πανώλης των χοίρων στην Ισπανία · ότι, ως εκ τούτου, πληρούνται οι όροι για τη χρηματοδοτική συμμετοχή της Κοινότητας·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι ζητήθηκε η γνώμη της Επιτροπής του ΕΓΤΠΕ και της Μόνιμης Επιτροπής Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το ενισχυμένο σχέδιο για την εξάλειψη της αφρικανικής πανώλης των χοίρων που υποβλήθηκε από την Πορτογαλία.
Άρθρο 2
Η Πορτογαλία θα θέσει σε ισχύ την 1η Ιουλίου 1987 τους νόμους, ρυθμίσεις και διοικητικές διατάξεις για την εφαρμογή του σχεδίου που αναφέρεται στο άρθρο 1.
Άρθρο 3
Η παρούσα απόφαση απευθύνεται στην Πορτογαλία.
Βρυξέλλες, 9 Οκτωβρίου 1987.

Labels: 0
18
15
6